Sel

„Sel“ – lietuviška šokių muzikos grupė.

Grupės istorija prasidėjo 1992 m. lapkričio 10 d., kai jos įkūrėjas ir lyderis Egidijus Dragūnas pasiryžo paskambinti Andriui Mamontovui, tuo metu vedusiam laidą radijo stoties M-1 eteryje, ir paprašė padėti sukurti repo grupę. E. Dragūnas neliko nepastebėtas ir su juo bei keliais jo draugais netrukus pradėjo dirbti Andriaus brolis Justas Mamontovas, tuo metu prodiusavęs populiarią hiphopo grupę „Pompa“. Grupės pavadinimas sudarytas iš jos narių pirmųjų vardų raidžių (Sieras, Egis, Laimis). Pastovus narys grupėje yra tik jos lyderis Egidijus Dragūnas. Pradedant pirmuoju albumu „Kaip ir tu“, E. Dragūnas dirbo vis su naujais žmonėmis, kurie vienaip ar kitaip veikdavo Sel muziką.

Per savo egzistavimo laikotarpį SEL išleido 10 albumų, 6 singlus, 2 geriausių dainų rinkinius ir 1 dokumentinį DVD filmą. Albumas „Aš kaip žąsis“ buvo pripažintas platininiu Lietuvoje.

2015 m. gruodžio 5 d. Sel surengė brangiausią savo pasirodymą, kainavusį 400 tūkst. eurų, o Kauno „Žalgirio“ arenoje buvo užfiksuotas naujas lankomumo rekordas – pasirodymą stebėjo 20 517 žiūrovų.

2022 m. po kontroversiškų E. Dragūno pasisakymų apie Rusijos invaziją į Ukrainą grupę paliko visi muzikantai (Kasparas Meginis, Julius Valancauskas, Jonas Butvydas, Viktoras Woop, Mindaugas Balčiūnas, Romas Rainys, Silvija Pankūnaitė-Micutė).

 Nariai 
 Egidijus Dragūnas – vokalas, tekstai, muzika
 Romas Rainys – gitara
 Jonas Lengvinas (iki 2022 m. vasario 28 d.) – mušamieji
 Gintautas Gascevičius (iki 2022 m. vasario 28 d.) – mušamieji
 Kasparas Mieginis (iki 2022 m. vasario 28 d.) – klavišiniai
 Mindaugas Balčiūnas (iki 2022 m. vasario 28 d.) – klavišiniai
 Silvija Pankūnaitė (iki 2022 m. vasario 28 d.) – pritariamasis vokalas
 Viktoras Olechnovičius (iki 2022 m. vasario 28 d.) – saksofonas
 Jonas Butvydas (iki 2022 m. vasario 28 d.) – būgnai
 Julius Valančauskas (iki 2022 m. vasario 28 d.) – bosinė gitara

 Diskografija 

Studijiniai albumai
 Kaip ir tu, 1993
 Paskutinį kartą, 1994
 Kontrolinis šūvis, 1995
 Neįvertinta karta, 1996
 Guma, 1998
 Kubas, 1999
 23, 2002
 Viskas, ką turiu, 2004
 Muzika, 2006
 Aš kaip žąsis, 2010
 Sel-Fi, 2014

Geriausių dainų rinkiniai
 Geriausios dainos, 2001
 Geriausieji remix’ai, 2003

DVD
 Kelias į dangų, 2005

Singlai
 Sapnai, 1997
 Lengvai, 1997
 Svetimi, 1998
 Tavo, 1999
 Duok man, 2001
 Sweet Ateitis, 2007
 Aš žiūriu į tave, pasauli, 2012
 Lyja, 2013
 Gyvenimo man vieno neužtenka, 2013
 Užmerkiu akis, 2013
 Kam tu meldies, 2014
 Ten kažkur giliai, 2014
 Aš tik noriu 2017
 Nieko Verta ft. Donatas Montvydas, 2017
 Tai Mano Kelias, 2019
 Dingo manyje, 2019
 Tik Tok ft. Soliaris, 2020
 Skrendu ft. Soliaris, 2021
 Tarp Sienų Keturių ft. NEO, 2021
 Tarp Amžinybės, 2021
 Įmanoma, 2023
 Believe, 2023
 Nupirki, 2023
 Balti Sparnai, 2024

 Apdovanojimai 

 Metai Apdovanojimas Kategorija Kūrinys Rezultatas 1998 Radiocentro muzikiniai apdovanojimai Lietuvos Top 20 grupė  Geriausias albumas „Guma“  Geriausia grupė  Geriausia daina „Svetimi“  Geriausia šokių muzikos grupė  2001 Radiocentro muzikiniai apdovanojimai Geriausia šokių grupė  Geriausias albumas „Kubas“  2002 Radiocentro muzikiniai apdovanojimai Geriausia šokių muzikos grupė  2005 Radiocentro muzikiniai apdovanojimai Geriausias neformatas  2007 Radiocentro muzikiniai apdovanojimai 2007 Geriausia alternatyva  Geriausias albumas „Muzika“  Geriausia daina „Parašyk man laišką iš Paryžiaus“  Bravo 2006 Metų albumas „Muzika“  Metų daina „Muzika“  Metų daina „Parašyk man laišką iš Paryžiaus“  2012 M.A.M.A. 2011 Metų grupė  Metų albumas „Aš kaip žąsis“  AGATA skambiausias metų atlikėjas  M.A.M.A. mylimiausias  2013 M.A.M.A. 2012 Metų popmuzikos grupė ar atlikėjas  Metų grupė  Metų koncertinė grupė ar atlikėjas  Daugiausiai bilietų į koncertus pardavęs atlikėjas ar grupė  2014 M.A.M.A. 2013 Metų popmuzikos grupė ar atlikėjas  Metų grupė  Metų koncertinė grupė, atlikėjas, atlikėja  AGATA grojamiausias metų atlikėjas  2015 M.A.M.A. 2014 Metų grupė  Metų koncertinė grupė, atlikėjas ar atlikėja  AGATA grojamiausias metų atlikėjas  2018 M.A.M.A. 2017 Metų koncertinė grupė, atlikėjas ar atlikėja  2019 M.A.M.A. 2018 Metų koncertinė grupė, atlikėjas, atlikėja  Metų daina, kūrinys „Nieko verta“ (su Donatu Montvydu)  2020 M.A.M.A. 2019 Metų koncertinė grupė, atlikėjas, atlikėja  2022 M.A.M.A. 2021 Metų grupė  Metų koncertinis atlikėjas 

 Nuorodos 
 Oficialus SEL tinklalapis 
 Oficialus SEL Facebook puslapis
 SEL dainų žodžiai ir video klipai 

 Išnašos 

Kategorija:Lietuvos popmuzikos grupės